Isanda lauas
Tere tulemast saatesse “Isanda lauas!”
Meie jaoks on tähtis, et saaksime julgustust
teiste inimeste tunnistuste kaudu. See toimub, kui kuuleme sellest,
mida Jumal kellegi elus on teinud on.
Tänase külalise jutustusest sain ma palju julgustust.
Heikki Andelin, tere tulemast saatesse!
Oled pärit Uuest linnast, kuid sa pole seal sündinud.
Kus sa sündisid? -Olen sündinud Mäntyharju vallas
väikeses külas järve ääres. Seal mu elu algas.
Su isa tegi metsatööd. -See oli raske töö!
Meie peres oli kolm poega, kellest mina olen noorim.
Teie kodus ei räägitud vaimulikest asjadest.
Võiks öelda, et meie suguvõsa oli justkui needuse all.
Ainult üks vanaema oli usklik. Teised olid Jumalale võõrad.
Te kolisite perega elama Kouvolasse.
Kui said 20-aastaseks, hankisid sa endale korteri
ja läksid tööle. Kuhu sa läksid?
Läksin tööle toiduainete- tööstusesse. Õppisin lihalõikajaks.
Töötasin nii tööstuses kui ka jaekaubanduses
umbes 15 a. erinevaid ülesandeid täites.
Sel ajal, olles 30-selt, juhtus sinuga midagi.
Hakkasid mõtisklema elumõtte üle...
Elu hakkas muutuma, see oli muutunud tühjaks, mõttetuks.
Olin seesmiselt küllalt katki. Elus oli toimunud palju asju,
mis olid mind haavanud ja ka selliseid, kus mina
oma lähedasi haavanud olin.
Olin mõned korrad olnud lühikest aega vanglas.
Tundsin, et mu elutee läheb kogu aeg allamäge.
30-aastaselt tuli minu jaoks nn. kohtupühapäev,
mis minu elu muutis.
Pääsesin kohtu alt, sest Jumala arm tuli selle asemele.
Sa ütlesid, et see oli kohtupühapäev, kuid see
tähendas sinu jaoks vabanemist needuse alt.
Olin Kouvolas õllebaaris ja vaadates telliskiviseina enda ees,
mõtlesin, et mu elu sarnaneb selle kiviseinaga.
Mõtlesin, et minu jaoks pole olemas väljapääsu.
Meenus lapsepõlves kuuldud jutustus kadunud pojast.
Hakkasin mõtlema, et teen samuti nagu kadunud poeg.
Mõtlesin, et nüüd lähen koju.
Mõtlesin, kui Jumal on olemas, siis mina tahan teda leida.
Hakkasin õllekeldri trepist ülespoole astuma.
Kõndides ülespoole, tundsin endas imelist kindlust,
et ma ei pea siia enam kunagi tagasi pöörduma.
Kodutee pikkus oli mõni kilomeeter.
Jõudnud koju, langesi põlvili:
Jumal, kui Sa oled olemas, siis palun anna mulle
kõik patud andeks ja puhasta mind kõigest halvast.“
Jumala vaim tuli mu lähedale ja ma nutsin kaua aega.
Kogesin, et midagi püha ja kaunist tuli mu ellu.
Enne päästmisele tulemist olin kasutanud vulgaarseid väljendeid,
kuid need võeti minult ühekorraga ära!
Tundsin, et midagi kaunist ja püha tuli minusse.
Töötasid ühes äris ja vastutasid lihaosakonna eest.
Jumal juhtis sinna ühe naistöötegija.
Mida sa temast rääkida tahad? Ta oli usklik inimene.
Mina uskmatuna jälgisin tema elu. Temast peegeldus Kristuse armastus.
Vahel rääkis ta oma elust. Mõnikord küsisin temalt,
kuidas ta nädalalõpu veetnud oli.
Siis ütles ta, et oli käinud vaimulikel koosolekutel.
See hakkas mind huvitama. Jumal oli hakanud äratama
minu seespidist maailma.
Ta rääkis koosolekutel toimunud tervenemise imedest ja sellest,
kuidas Jumal oma Sõna kaudu inimesi aitab.
See kõik toitis mu seesmist tühjust ja suurendas igatsust Jumala järele.
Rääkisid, et see naine võib-olla poleks tulnudki sellele töökohale,
kuid hiljem tekkis arvamus, et siiski võis see olla
juhtimine Jumala poolt. Jah, hiljem ütles ta, et oli
endaga mitu korda võitlust pidanud, enne kui seda töökohta küsima läks!
Siiski saab Jumal uskuva inimese sees
mõjutada tema tahet ja tegutsemist!
Ta oli kuulekas ja hankis selle töökoha.
Kui esimesed jõulud tulid, andis ta mulle väikese pakikese,
millele oli kirjutatud: Väike kotitäis armastust!“
Mina ei olnud armastust kuigipalju saanud.
Mu isa oli olnud vägivaldne ja armukade.
Seetõttu puudutas see väike kink mu südant väga sügavalt.
Selles oli väike raamatuke, mis sisaldas sõnumit iga päeva jaoks.
Raamat avanes sellisest kohast, kus Issand küsib prohvet Jesajalt:
Keda ma saan läkitada minu sõna edasi viima?“
Jesaja vastab: Siin ma olen- läkita mind!“
Samal ajal tundus see minule kutsena.
See naine ei jäänud sinust palju kaugemale. Mis toimus?
Kui ta mulle selle kingituse andis, siis selles oli ka tema süda.
Issand ilmutas end ja andis meid teineteisele.
Oleme koos saanud käia sellel teel Issanda juhtimisel
ja Tema armu abiga. Seetõttu on armastus
meie vahel kasvanud ja tugevnenud. -See oli tugev algus teie abielule.
Kas jätkasite ikka sama tööd?
Me abiellusime ja asusime elama Kouvolasse.
Siirdusin tööle toodanguosakonda praadide poolele.
Olin suures kaubamajas konsultandiks, kes pakkus maitsmiseks
erinevaid lihatooteid.
Sellel töökohal ka tunnistasin Issandast selle armu kohaselt,
kuidas Tema mõjutas. Võimalusel alati.
Teil mõlemal oli hea töökoht ja korrapärane sissetulek.
Siis juhtus midagi arusaamatut, mida on inimesel raske mõista.
Mul oli töökoht ja hea sissetulek, kuid mu sees oli siiski kutse
hakata elama Jumala armust ja hoolitsusest sõltuvat elu.
Imeline on see, et sama kutsumine oli mõlemal- nii Pirjol kui minul.
Jumal kusus meid vaikse häälega südames.
Kirjutatud on: Kristuse armastus sunnib meid!“
Sellist armastust me tundsime ja see tugevnes kogu aeg.
Tuli päev, kui Pirjo ütles: Nüüd oleme valmis toetuma Jumala armule.“
Otsustasime panna märgi ja kui Jumal vastab sellele märgile
siis järgmisel päeval ütlen end töölt lahti.
Meie märk oli selline, et meie juurde tuleks inimene,
kes ei tea meist midagi ja kelle läbi tuleks meile sõnum Jumalalt.
Mina olen kutsunud teid elama armust.“
Kui olime jätnud selle märgi Jumala ette, helises telefon.
Helistas töökaaslane, kes ütles, et tal on üks vaimulik kasett.
Ta soovitas meil seda kuulata.
Ta ütles, et kui homme tööl näeme, siis annab ta selle meile.
Natukese aja pärast helistas ta uuesti ja ütles, et talle tundub,
et peaks selle kasseti siiski täna tooma.
Varsti kuulasime seda kassetti!
See oli pealinna ühel vaimulikul koosolekul lindistatud kassett.
Koosoleku lõpupalve ajal laskus prohvetlik Vaim koosoleku üle.
Jumala Vaim tuli kõneleja peale ja ta ütles Issanda võidmise all:
“Olen kutsunud teid elama usaldades, et Jumal armuga
hoolitseb kõige eest, mida te vajate.
See oli sõna-sõnalt täpselt see, mida olime palunud.
Järgmisel päeval teatasin töölt lahkumisest.
Kindlasti imestati?
Jah, töökohal imestati tõesti. -Kas võiks öelda,
et sulle tuli prooviaeg? -Olin olnud koguduse töös
ja mõnevõrra ka teistes kogudustes käinud.
Mul oli mõte, et kuna ma pole enam tööeluga seotud,
Issand avab uusi uksi“ Tema töös, nagu palvegrupid jm.
Mõtlesin, et selle kaudu saan toimetulekuks vajaliku toetuse.
Juhtus vastupidiselt! Kõik uksed“ sulgusid,
mitte keegi ei kutsunud meid kuhugi!
Olime terve selle suve vaikuses Jumala ees ootuses.
Käisime nii hommikul kui õhtul oma väikese koeraga jalutamas.
Me nimetasime seda palve-jalutuskäiguks.
Naljatasime, et siin on rändav evangelist,
kes koeraga ringe teeb.
Seal vaikuses hakkasin küsima Issandalt juhtimist.
Olukord oli selline, et raha hakkas otsa saama
ja külmkapp tühjenema. Saatan süüdistas, et jätsin
pere kahtlasesse olukorda.
Meenus lause: Kes ei tee tööd, see ärgu ka söögu“.
Süüdistaja süüdistas kogu aeg, kuid mina otsisin Jumala palet.
Küsisin:"Mil viisil Sa, Issand, hoolitsed meie eest,
millisel viisil palka maksad?“
Kogesin palves kinnitust Jumalalt! Seejärel läksin õue ja nägin,
et metsa poolt tuleb umbes 80-aastane naine.
Ta tuli meie ette, käes kortsus 500 marka.
Ta ütles taas prohvetliku võidmise all:
Sa ei ole veel palka saanud!“ -See oli südant murdev hetk!
Kui Jumal räägib, siis see puudutab alati sisemist inimest võimsalt!
Jumala armastus selles inimeses puudutas sind väga.
See inimene elas veel mitmeid aastaid ja oli
ustav toetaja meie töös ka palvetega.
Igal aastal kudus ta meile ühed sokid.
Viimased sokid, mis ta kudus, olid valged.
Kui tema kirstu juures laulsin Kristallkirkast jõest paradiisis,
olid mu jalas tema kootud valged sokid.
Teil algas koos naise ja perega uus elu,
kus polnud tavalisi töösuhteid. -Kui Jumal kutsub meid oma tööle,
sisaldub selles kutses ülalpidamine Tema poolt.
Sel puhul ei pea me ühelegi inimesele oma vajadustest rääkima.
Me ei pea kellelegi saatma sedeleid oma pangaarve numbriga
ja me ei pea elama viisil,
mis teistele teada annaks meie vajadustest.
Jumal kutsub meid usaldussuhtesse Temaga.
Tema, kes on salajas, maksab ise.
Aitab sellest, et me oma toas Teda salajas palume.
Selliseid olukordi võime näha iga päev,
kuidas Jumal hoolitseb meie eest!
Iga päev tähendab elamist Jumala imedes!
Meil on 2 last, kes vajavad toitu ja riideid.
Oleme näinud, et Jumal oma üleloomulikul viisil juhib ja annab kõike!
See äratab kogu aeg sügavat tänutunnet Jumala poole!
Kindlasti oleks sul iga päeva kohta rääkida Jumala imesid,
kuidas Ta hoolitseb! Mida tahaksid esile tuua neist?
Oli üks pühapäeva õhtupoolik, kui meil polnud igapäevast leiba.
Me vanemad ütlesime, et võime paastuda,
kuid lapsed vajavad piima ja muud toitu.
Palusime, et Issand aitaks meid. Käisin postkasti vaatamas,
ehk on post toonud kirja või saadetise.
Seal polnud midagi. Tulin tagasi ja läksin palvejalutuskäigule.
Veelkord läksin postkastist mööda, sinna oli tulnud teade.
Võtsin selle teate ja läksin postiasutusse.
Seal sain kätte tähitud kirja, mis sisaldas rahasummat,
mis oli mõeldud nädalalõpu jaoks toidu ostmiseks.
Kirja sees oli sedel: “Andelini perekond,
ma ei tunne teid ja teie mind. Jumal rääkis mulle, et teile
tuleb saata selline summa raha!" Allkirjaks: "Vähim õde Issandas!"
Kui keegi palvetades kuuleb Jumala häält,
siis esiteks ta kuuleb ja seejärel kuuletub sellele.
See tähendab oma plaanidest loobumist.
Peatun selles kohas. Tahan küsida sinult,
mida tähendab käia koos Jumalaga ja kuidas on võimalik selliselt elada?
Pühakiri räägib, et õndsam on anda kui võtta.
Kuigi oleme Jumala maailmast saanud palju õnnistusi
meie perele, kuid kui saab anda iseendast midagi teistele-
see on suurem!
Piiblis räägitakse viljakandmisest. Inimesel ei ole vilja kui ta
midagi enesest ära ei anna. Inimene, kes vaid võtab, on viljatu.
Ta ei saa kanda vilja teiste heaks.
Umbes 4 aastat tagasi kutsusid mind ja Mirjat Uusimaa linna külla.
Hiljem rääkisid, millises rahalises olukorras sa kutsusid meid.
Olin dušši all ja sel ajal ütles Issand tugevalt mu vaimu,
et pean TV7 töötajad Uusimaale kutsuma.
Ta andis täpsed juhised, kus koosolek korraldada.
Sinna pidin kutsuma ka Rantala abielupaari.
Koosolekut pidi alustama lauluga Kolgata vere sees vägi on!“
Sel hetkel oli meie perel vähe raha, ent koosoleku korralduse kulud
olid üsna suured, umbes 1000 euro ringis.
Sel päeval kui olukord oli hull, koges keegi usukaaslane teisel pool
Soomet, et ta peab meile 1000 eurot andma ja tegi meile ülekande.
Tema annab toimetulekuks kõik vajaliku.
Selliste lugude kuulmine teeb meid väga alandlikeks.
Sul on neid lugusid palju, ükskord olid reisil ja bensiin lõppes paagist.
Olin jah kord Valkealas ja sõitsime seal koguduste vahel ringi ja vahest
kui bensiinituli läks põlema, panin sinna kleepeka peale,
et keegi ei teaks, et meil on puudus käes või et me ei tundu virisejatena.
Olen päris mitmeid kordi südamest palvetanud, et bensiin ei lõppeks
kui kedagi koju viin, kuid see pole kunagi sel ajal lõppenud.
Vahest kui vennad-õed on autost väljunud ja öelnud: "Õnnistust!",
siis olen jäänud tühja bensupaagiga sinna seisma.
Ükskord oligi selline olukord, kus bensiin lõppes ja jäin väikesesse
külla tee servale. Üks õde tuli küsima külmal talvel,
et mis autoga lahti on. Ma ei saanud talle öelda, et bensu pole,
niisiis ütlesin, et mootoriga on valesti.
See õde tõi siis mingit mootorispreid, mis aitab asja parandada.
Pritsisin siis esimese ratta alla seda spreid veidi ja proovisin autot,
kuigi teadsin, et viga on tühjas bensupaagis. Auto käivitus!
Sõitsin 40 km autoga, otse koduhoovini välja!
On huvitav Jumala armus sõita ja teada, et siin nüüd toimub midagi,
mida inimmõistus ei haara. Kuidas sa saad autoga sõita,
kui paagis pole bensiini?!
Mis tunne sul selle reisi ajal oli? Tänulikkus?
Tänulikkus jah.
Oled reisinud Soomes erinevates paikades ja kuulutanud evangeeliumi.
Millised reisid sul on olnud?
Ütlen alati, et need on pühad reisid. Vahest lähemale, vahest kaugemale.
Issand on õpetanud, kui inimesed küsivad, palju ma koosoleku pealt
teenin, siis ma vastan: "See on Tema asi, kes mind on kutsunud."
Kui inimesed ei taha mulle palka maksta, siis Jumal saadab kellegi
teise kaudu mulle ikkagi vajaliku tasu. See pole minu mure.
Need on olnud meeldejäävad reisid ja neist oleks palju rääkida
ja esile tuua seda, et Issand on olnud ustav kõiges.
Kui Tema meid kuhugi saadab, siis Ta varustab meid kõige vajalikuga.
Issand on sulle andnud oma vaimuande.
Üks nendest on tervekstegemise vaimuand.
Palun räägi nendest. -Olen saanud olla inimese kõrval,
kes on abi vajanud. -Kas räägiksid sellest, mis sinu emaga seotud oli?
Mu ema sattus Kotka haigla kaudu
Meilahti haigla reanimatsiooni osakonda.
Ta südamest oli 2 veretrombi läbi läinud.
Viimane tromb oli rebinud väljuvasse soonde haava,
kust pulbitses veri südame kotikesse.
Selja kaudu pumbati verd ära, et see ei läheks südamesse ja
see ei rebeneks. Järgmisel päeval oli plaanis operatsioon,
kuid see ennustas halba, kuna ema oli viletsa tervisega.
Tal oli ka teisi haigusi. Minnes Meilahti haiglasse, rääkisin
Issandale:"Palun ära lase ema siit maailmast
ilma pöördumata lahkuda!" Mõtlesin seda, et ema
saaks enne surma päästetud! Issand andis mulle Sõna:
"Kellele te patud andeks annate, neile on need andeks antud!"
Läksin tema palatisse. Ema oli seal hingamisaparaadiga,
nägu hallikarva. Ütlesin emale kõrva sisse:
"Ema, Piibel ütleb, et kellele te patud andeks annate,
neile on need andeks antud!"
Ema, usu, et selle Sõna põhjal on kõik sinu patud
sulle andeks antud just nüüd Isa, Poja ja Püha Vaimu nimel!"
Seejärel, hoides kinni ema käest, lugesin talle
Issanda antud õnnistussõnad. Kui palve lõpetasin,
pigistas ema minu kätt.
Lahkudes lehvitasin emale veel ukselt, mõeldes, et näen
ema viimast korda elavate kirjas. Järgmisel päeval helistasin.
Hooldaja on see, kes tavaliselt haiglas telefonile vastab.
Küsisin ema olukorra kohta ja mõtlesin, mida kuulda võin.
Olin kõige halvemaks valmis. Sealt kuuldus rõõmus hääl:
"Oota, annan telefoni su emale üle!" Ema hääl oli rõõmus!
Ta ütles:"Heikki, kui sa palvetasid mu eest,
siis soojuse vool läks minu kehast läbi ja Jeesus
tegi mind sel hetkel terveks!" Mul oli eriti hea kuulda,
et mu ema ütles nimi "JEESUS" esimest korda minu kuuldes!
Päeval, kui ema oli operatsiooni ootamas,
tehti talle uuring. Kirurgid olid väga imestunud,
kui eelmisel päeval südames olnud haava polnud enam.
See oli kadunud! Polnud enam mingit probleemi!
Kirurgid tõesti olid imestunud, et mis küll toimunud on!
Eile oli veel haav ja nüüd ei ole! Mu ema ütles kirurgidele:
,,Minu pärast palvetati ja Jeesus tegi mind terveks!,"
Ema saadeti seejärel haiglast koju!
Samal sügisel käis ema üle pika aja marjametsas marju korjamas.
Kord küsis ema, et kuidas rikkiläinud ja parandatud süda
vastu peab? Vastasin, et kui Jumal sinu südame tervendanud on,
siis selle koha pealt on see kõige tugevam!
Mu ema sai 9 aastat elupikendust enne kui Issand ta ära kutsus.
Ta lahkus, usus Jeesusesse!
Ta sai 9 aastat usus olla! Selle aja jooksul jõudis ta
sellest tervenemisest paljudele rääkida.
Jah, ta elas tõeks uskliku elu. -Mitmed kindlasti said
usukinnitust selle kaudu ja keegi võis saada ka päästetud.
Issand teab neid olukordi! Sul oleks neist reisidest palju rääkida,
16 aastat tagasi otsustasid sa alustada uut elu, usaldades, et
Jumal hoolitseb kõige eest. Minu arvates on see
küllalt harva esinev olukord Soome kristlaskonna hulgas.
Võib küll olla nii!
Mõtlen, et kui Jumal kedagi kutsub kuhugi minema või mingit
ülesannet täitma, siis need on tähtsad asjad.
Ükskõik, mis liige see inimene Kristuse ihus on, katsutakse läbi
ta usk ja nägemus.
Kell hakkab lähenema saate lõpule. Jätame aega selleks,
et saaksid palvetada vaatajate eest nii, nagu Issand sind juhatab.
-Kogen, et pean ütlema ühe vaimuliku laulu sõnadega:
"Kristus, kirgasta meile ristiohvri tähendust Kolgalal, et meile,
langenutele, kiirgaks Jumala valgus! Kinnita ususilmad alati ristile!"
See on palve, kui Jumala inimesed millal tahes selle palve
südamest paluvad, taevas kuuleb ja annab armu.
Kui paluja palve tuleb kogu südamest,
siis on ta tõeline. Olen pool tundi sind kuulanud ja natuke varemgi,
kogen, et sinust tuleb Kristuse lõhna.
Asjad,mida oled kogenud 16 aasta jooksul, on viinud sind
lähedasse suhtesse Jeesusega.
See on Jumala arm, et olen saanud Temaga elada.
Olen kogenud, et igas olukorras on õnn olla Jumala lähedal!
Tema ise juhib meid nii, et me püsime Tema lähedal.
See on võimas! Oled veel küllalt noor mees
ja Issand võib sind veel palju kasutada oma tahte kohaselt seal,
kus Tema näeb vajadust ja kus on sinu naise ja perekonna koht.
Juhtigu Jumal sind väeliselt ja andku kogu see varustus,
mida sa selleks vajad! Tänan, et tulid meie külaliseks!
Soovin Jumala õnnistust sulle! -Tänan! Samad soovid sulle!
Tõlge: Helve Soodla